Fögl da lavur


Cumplettar la descripziun

# Tscherchar purtrets i’l internet

Ils purtrets i’l internet as poja verer. Plü difficil esa, scha tü tils voust copchar e dovrar. Pels blers temas as chatta fich blers purtrets. Ün pêr sun però tuorbels. Tü stoust dimena tscherchar exact e da maniera detagliada.

# Tscherchar purtrets cun Google

Tscherna: Bilder – Tools – Grösse



Ils purtrets sun clers, sch'els han ün'ota resoluziun. Clicca perquai ill’opziun da retschercha sün: Gross

# Lezcha

Tschercha purtrets gronds da tia bes-cha preferida.

Infuormaziun: Cur cha tü vast culla mür sur il purtret, vezzast la grondezza dal purtret a l'ur giosom dal purtret.

# Dovrar ils purtrets

Scha tü voust, poust dovrar ils purtrets per la descripziun da tia bes-cha preferida. Indicha però adüna la funtana, ingio cha tü hast chattà il purtret.



Scha tü voust però dovrar ils purtrets sün teis blog o tia pagina-web, stoust resguardar ils drets d'ütilisaziun. Tscherna l'opziun: «Zur nicht kommerziellen Wiederverwendung und Veränderung gekennzeichnet».

# Lezcha

Tschercha purtrets gronds da tia bes-cha preferida chi accumplischan eir ils drets d'ütilisaziun nomnats survart.

### Dovrar purtrets da la licenza «Creative Commons»

Purtrets poust tü eir tscherchar in bancas da datas da purtrets specialas. Üna da quellas es «Flickr». Sün quista pagina chargian fotografs/fotografas ed amaturs/amaturas lur fotografias. Ils auturs/auturas decidan svess co cha oters/otras pon dovrar lur fotografias. Quista fuorma da licenza as nomna «Creative Commons». Che cha'ls differents simbols significhan hast fingià imprais. Sco ütilisader/ütilisadra sast dimena exact co e perche cha tü poust dovrar ils purtrets. Purtrets marcats cun «Alle Creative Commons» poust eir dovrar per ün blog o üna pagina-web.

# Lezcha

Cumplettescha uossa la descripziun da tia bes-cha preferida cun purtrets. Tschercha purtrets sün [www.flickr.com](http://www.flickr.com). Indatescha tia bes-cha preferida illa fanestra da tscherchar e tscherna impè da «Beliebige Lizenz» il punct da menü «Alle Creative Commons». Fa stim dal simbol «Creative Commons» ed indicha la funtana o l'autur/autura.

Funtana dals purtrets

Screenshots delfin: www.google.ch, Windows 8.1, Internet Explorer 11, 2017-02-07.

Delfin: https://de.wikipedia.org/wiki/Burranan-Delfin, 2017-02-07.